OISHI เปิดตัว “โออิชิ แกรนด์” โฉมใหม่ ยกระดับความอร่อย ตอบโจทย์ลูกค้า
OISHI เปิดตัวรูปโฉมใหม่ “โออิชิ แกรนด์” ณ สยามพารากอน เดินหน้ายกระดับมาตรฐานสินค้าและบริการ พร้อมกองทัพอาหารญี่ปุ่นต้นตำรับ หลากหลายกว่าที่เคย ตอบโจทย์มากยิ่งขึ้น
OISHI เปิดตัวรูปโฉมใหม่ “โออิชิ แกรนด์” ณ สยามพารากอน เดินหน้ายกระดับมาตรฐานสินค้าและบริการ พร้อมกองทัพอาหารญี่ปุ่นต้นตำรับ หลากหลายกว่าที่เคย ตอบโจทย์มากยิ่งขึ้น
14 ธ.ค. 2565

นางนงนุช บูรณะเศรษฐกุล กรรมการผู้จัดการ บริษัท โออิชิ กรุ๊ป จำกัด (มหาชน) หรือ OISHI เปิดเผยว่า ในฐานะผู้นำและสร้างสรรค์ธุรกิจอาหารและเครื่องดื่มสไตล์ญี่ปุ่น สำหรับธุรกิจร้านอาหารญี่ปุ่น บริษัทไม่เคยหยุดนิ่งที่จะนำเสนอนวัตกรรมใหม่ๆ ด้วยการพัฒนาที่มีคุณภาพ และยกระดับมาตรฐานสินค้าและบริการให้ดีขึ้นมาโดยตลอด
โดยล่าสุดเดินหน้าเปิดตัวรูปโฉมใหม่ “โออิชิ แกรนด์” บนพื้นที่ใหม่ โซน ฟู้ด พาสสาจ ชั้น 4 ศูนย์การค้าสยามพารากอน พร้อมยกระดับครั้งใหญ่ สู่การเป็นภัตตาคารบุฟเฟต์อาหารญี่ปุ่นเต็มรูปแบบ ชูจุดเด่นด้านคุณภาพสินค้า/อาหาร นำเสนอผ่านซูชิสารพัดหน้า คุณภาพเทียบเท่าระดับโอมากาเสะ และซาชิมิ แล่สดๆ ชิ้นโต เต็มคำ ที่สร้างสรรค์จากวัตถุดิบคัดสรร คุณภาพสูง นำเข้าสด – ใหม่ จากตลาดปลาชั้นนำของญี่ปุ่น พร้อมอาหารญี่ปุ่นต้นตำรับ เมนูยอดนิยมต่างๆ ที่ครบครัน และหลากหลายกว่าที่เคย รวมแล้วกว่า 200 รายการ เรียกได้ว่าครอบคลุมแทบทุกประเภทของอาหารญี่ปุ่น อาทิ ซูชิ ซาชิมิ ดงบุริ เทปปันยากิ ยากิโมโนะ อาเกะโมโนะ นาเบะ/สุกี้ยากี้ ฯลฯ ด้วยบริการแบบบุฟเฟต์ 3 ระดับราคา เพื่อตอบโจทย์ความคุ้มค่า คุ้มราคา และเพิ่มทางเลือกในการใช้บริการแก่ผู้บริโภคมากยิ่งขึ้นนั่นเอง
“รูปโฉมใหม่ “โออิชิ แกรนด์” ณ สยามพารากอน จะมาพร้อมกลยุทธ์สำคัญ คือ (1) มุ่งส่งมอบประสบการณ์อาหารญี่ปุ่นต้นตำรับ วัตถุดิบคุณภาพ สะอาด สดใหม่ ที่ครบครัน และหลากหลายกว่าที่เคย จัดเต็มทั้ง ของคาว-ของหวาน-เครื่องดื่ม เรียกได้ว่า อร่อย ครบรส จบในร้านเดียว! (2) ผสานการนำเทคโนโลยีสมัยใหม่มาเป็นส่วนหนึ่งของการบริการอย่าง ระบบการสั่งอาหารอัตโนมัติผ่านคิวอาร์โค้ดด้วยแท็บเล็ต ณ จุดให้บริการภายในร้าน หรือโทรศัพท์มือถือส่วนตัว เป็นต้น (3) ประกอบกับการปรุงประกอบอาหารแบบจานต่อจาน (ในลักษณะ Made-to-Order) ด้วยความพิถีพิถัน และใส่ใจ เพื่อคุณภาพและความสดใหม่ของอาหาร และ (4) ซึ่งมีส่วนช่วยลดการสูญเสียอาหาร (Food Loss) และขยะอาหาร (Food Waste) โดยเปล่าประโยชน์ รับเทรนด์การบริโภคอาหารแบบยั่งยืน” นางนงนุชฯ กล่าว
สำหรับรูปโฉมใหม่ “โออิชิ แกรนด์” ณ สยามพารากอน ภายใต้บรรยากาศและการตกแต่งแบบญี่ปุ่นร่วมสมัย พร้อมส่งมอบประสบการณ์เหนือระดับ ผ่านแนวคิด “THE ULTIMATE EXPERIENCE OF ALL-TIME FAVORITE AND REAL JAPANESE TASTE” หรือ “ให้ทุกคำ…ผสานรสชาติต้นตำรับญี่ปุ่นแท้ๆ พร้อมสัมผัสประสบการณ์ความอร่อยครั้งใหม่…ไม่มีที่สิ้นสุด” โดยนำเสนอผ่านซูชิระดับโอมากาเสะ และซาชิมิ ชิ้นโต เต็มคำ จากวัตถุดิบคัดสรร คุณภาพสูง นำเข้าจากตลาดปลาชั้นนำของญี่ปุ่น พร้อมอาหารญี่ปุ่นต้นตำรับ ที่ครับครัน และหลากหลายกว่าที่เคย รวมแล้วกว่า 200 รายการ ซึ่งแต่ละเมนูถูกปรุงแต่งด้วยความพิถีพิถัน และจัดเสิร์ฟอย่างมีศิลปะ เพื่อชูรสชาติวัตถุดิบ และยกระดับเมนูอาหารแต่ละจานให้เข้าถึงความเป็นญี่ปุ่นอย่างแท้จริง ซึ่งมาพร้อมบริการที่ตอบโจทย์มากยิ่งขึ้น ด้วยบริการแบบบุฟเฟต์ มี 3 ระดับ ดังนี้
ระดับ “PREMIUM Buffet” : อิ่ม ฟิน ไม่อั้น กับซูชิระดับโอมากาเสะ และซาชิมิ ชิ้นโต เต็มคำ พร้อมอาหารญี่ปุ่นต้นตำรับ เมนูยอดนิยมต่าง ๆ รวมกว่า 140 รายการ ในราคาท่านละ 1,059 บาท++
ระดับ “PLATINUM Buffet” : อิ่ม ฟิน ไปอีกขั้น กับซูชิระดับโอมากาเสะ และซาชิมิ ชิ้นโต เต็มคำ พร้อมอาหารญี่ปุ่นต้นตำรับ เมนูยอดนิยมต่าง ๆ เพิ่มเติมด้วยเมนูพิเศษระดับแพลทินัม อาทิ ซูชิโฮตาเตะย่างซอสอูนิ ยากินิคุเนื้อวากิว หอยเชลล์ซอสมิโสะย่างใบโฮบะ ฯลฯ รวมกว่า 190 รายการ ในราคาท่านละ 1,659 บาท++
ระดับ “PRESTIGE Buffet” : อิ่ม ฟิน ขั้นสุด กับซูชิระดับโอมากาเสะ และซาชิมิ ชิ้นโต เต็มคำ พร้อมอาหารญี่ปุ่นต้นตำรับ เมนูยอดนิยมต่าง ๆ เพิ่มเติมด้วยเมนูพิเศษระดับเพรสทิจ อาทิ ซูชิชูโทโร่คาเวียร์ กุนกันอูนิเนกิโทโร่คาเวียร์ ยากินิคุเนื้อวากิวญี่ปุ่น A4 ฯลฯ รวมกว่า 200 รายการ ในราคาท่านละ 2,659 บาท++
โดยแต่ละระดับนั้นสามารถใช้บริการและรับประทานอาหารได้ไม่จำกัด* ภายในระยะเวลาถึง 2 ชั่วโมงเต็ม
นอกจากนี้ยังมีเมนูพิเศษต้อนรับการกลับมาของ โออิชิ แกรนด์ ที่จัดเตรียมไว้เป็นของขวัญ และให้บริการแก่แฟนๆ โออิชิ แกรนด์ รวมทั้งนักกิน และคนรักอาหารญี่ปุ่น ได้แก่ เมนู “ซานุกิ อุด้ง หอยเชลล์ย่าง ซอสเมนไทโกะ” ที่ผสานความอร่อยของเส้นซานุกิอุด้ง (นำเข้าจากเมืองคางาวะ) คลุกเคล้าซอสเมนไทโกะ รสชาติเข้มข้น เสิร์ฟพร้อมหอยเชลล์ย่างตัวโต และ เมนู “ซูชิกุ้งแม่น้ำ เนื้อปูซูไว ซอสล็อบสเตอร์” ความอร่อยลงตัวของเนื้อสัมผัสกุ้งแม่น้ำเด้งๆ โรยหน้าด้วยเนื้อปูชูไว (นำเข้าจากฮอกไกโด) เพิ่มความกลมกล่อมด้วยซอสเคี่ยวเนื้อล็อบสเตอร์ โดยพร้อมเสิร์ฟเฉพาะช่วงเวลาโอกาสพิเศษเฉลิมฉลองส่งท้ายปีเก่าต้อนรับปีใหม่นี้ ตั้งแต่ 1 ธันวาคม 2565 – 28 กุมภาพันธ์ 2566
ทั้งนี้ขอเชิญสัมผัสประสบการณ์ความอร่อยครั้งใหม่…ไม่มีที่สิ้นสุด และร่วมอิ่มเอมคุณค่าตำรับญี่ปุ่นในทุก ๆ คำ ผ่านรูปโฉมใหม่ “โออิชิ แกรนด์” ณ สยามพารากอน บนพื้นที่ใหม่ บริเวณชั้น 4 โซน ฟู้ด พาสสาจ (ฝั่งนอร์ธ) ด้วยตัวคุณเองได้แล้ววันนี้ โดยสามารถสอบถามเพิ่มเติมหรือสำรองที่นั่งล่วงหน้าได้ที่ โทร. 09-5207-4613